सिंगराय टूटी ने ईडी द्वारा जारी समन के आलोक में पूछताछ के बाद अपना बयान दर्ज कराया था. उन्होंने ईडी को दिये गये बयान में यह स्वीकार किया कि वे जेएसआरआरडीए द्वारा संचालित 600 करोड़ रुपये की योजनाओं में से तीन प्रतिशत की दर से बतौर कमीशन 18 करोड़ रुपये वसूल किये थे. यह रकम संजीव लाल को दी गयी थी. वह अप्रैल 2023 में तत्कालीन मंत्री आलमगीर आलम से मिले थे. इस मुलाकात में उन्होंने अपने हिस्से के कमीशन की बात कही थी. साथ ही यह भी कहा था कि यह सब संजीव लाल देखते हैं.